wickkiey/tamil-wikipedia-chunked huggingface dataset:
# பிளாங்கோ மறுமலர்ச்சி அருங்காட்சியகம், உபுத்

## சேகரிப்புகள்

பிளாங்கோ மறுமலர்ச்சி அருங்காட்சியகத்தின் உரிமையாளரும் நிறுவனருமான அன்டோனியோ பிளாங்கோ, பெண்களை சித்தரிக்கும் கலைப்படைப்புகளை உருவாக்குவதை விரும்பினார். தனது படைப்புகளை உருவாக்குவதற்காக அன்டோனியோ பிளாங்கோ தனது மனைவியை ஒரு மாதிரியாகப் பயன்படுத்திக் கொள்ள ஆரம்பித்தார். அவரது மனைவி ஒரு பாலினிய நடனக் கலைஞர் ஆவார். அவருடைய பெயர் நி ரோன்ஜி என்பதாகும். அதன் பிறகு, அவர் தனது கலைப்படைப்புகளை தனது கனவாகக் காண ஆரம்பித்தார். மேலும் அவர் தனது கலை சேகரிப்புக்கான இடமாக தனது சொந்த வீட்டைக் கட்டினார். இந்த கலை அருங்காட்சியகத்தை கட்ட வேண்டும் என்பதே அவரது இலக்காக இருந்தது, இதனால் அவர் 1998 டிசம்பர் 28 ஆம் நாளன்று தன் வீட்டை ஒரு அருங்காட்சியகமாக மாற்றினார். பின்னர் பிளாங்கோ மறுமலர்ச்சி அருங்காட்சியகம் என்ற சிறப்பினைப் பெற்று நிறுவப்பட்டது. அந்த அருங்காட்சியக வளாகத்தின் முழு இடத்திலும் தற்போது 300 க்கும் மேற்பட்ட ஓவியங்கள் காட்சிப்படுத்தப்பட்டுள்ளன. பிளாங்கோ தனது 87 ஆம் வயதில், 10 டிசம்பர் 1999 ஆம் நாளன்று இயற்கையெய்தினார்.
# பிளாங்கோ மறுமலர்ச்சி அருங்காட்சியகம், உபுத்

## பார்வை நேரம்

இந்த அருங்காட்சியகம் ஜலான் ராயா கம்புகான், உபுத், ஜியான்யார், பாலி 80571, இந்தோனேசியா என்ற முகவரியில் அமைந்துள்ளது. பார்வையாளர்கள் இந்த அருங்காட்சியகத்தினை தினமும் காலை 9.00 மணி முதல் மாலை 5.00 மணி வரை பார்வையிடலாம்.
# பிளாங்கோ மறுமலர்ச்சி அருங்காட்சியகம், உபுத்

## இலக்கியம்

-
# உதோன் தானி

**உதோன் தானி**(ஆங்கிலம்:Udon Thani) என்பது தாய்லாந்திலுள்ள இசான் பிராந்தியத்தின் நான்கு முக்கிய நகரங்களில் ஒன்றாக உள்ளது. பிற முக்கிய மூன்று நகரங்கள் முறையே கோராத், உபோன் ராச்சதானி, உதோன் தானி மற்றும் கான் கென் போன்றவை ஆகும். இது உதோன் தானி மாகாணத்தின் தலைநகரமாகவும் உள்ளது.
# உதோன் தானி

## இருப்பிடம்

உதோன் தானியின் புவியியல் இடவமைப்பு ஆக உள்ளது. இது, பாங்காக்கிலிருந்து தோராயமாக 560 கி.மீ. தூரம் ஆகும். உதோன் தாய்லாந்திலுள்ள வடக்கு இசானின் ஒரு முக்கிய அதிகாரப்பூர்வ மற்றும் வணிக மையமாக உள்ளது. மேலும் லாவோஸ், வடக்கு வியட்நாம் மற்றும் தெற்கு சீனாவின் நுழைவாயில் ஆகும்.
# உதோன் தானி

## வரலாறு

வியட்நாம் போரின்போது உதோர்ன் ராயல் தாய் விமானப்படை தளத்திற்கு அருகாமையில் இருந்ததால் இந்த நகரத்தின் பொருளாதாரம் உயர்ந்தது. மேலும் அந்தக் காலத்தின் நினைவூட்டல்களை பார்கள், காபி கடைகள் மற்றும் உணவகங்கள் வடிவில் வைத்திருக்கிறது. " இராணுவம் வந்தபோது உதோன் தானி நகரம், பட்டாயா போல ஆனது" என்று உள்ளூர் கட்டிடக் கலைஞர் ஒருவர் கூறியுள்ளார். "மேற்கத்திய உணவு வகைகள், உணவகங்கள் மற்றும் இரவு விடுதிகள் போன்றவை இராணுவத்தின் தேவைகளைப் பூர்த்தி செய்ய எல்லா இடங்களிலும் முளைத்தன. அதனால் இந்த நகரம் மிகவும் பரபரப்பான நகரமாக இருந்தது என அறியப்படுகிறது".  
உதோன் தானியின் ராயல் தாய் விமானப்படை தளம் ஒரு அமெரிக்க ஐக்கிய நாட்டின் தேசிய நுண்ணறிவு முகமையின் கறுப்பு தளத்தின் தளம் என்று பி.பி.சி. செய்தி வெளியிட்டுள்ளது, இது "தடுப்பு தள பசுமை" என்று உள்நாட்டினருக்கு அறியப்படுகிறது, இது 31 வயதான சவுதி நாட்டைச் சேர்ந்த பாலஸ்தீனியரான அபு சுபாய்தாவை விசாரிக்கப் பயன்படுகிறது.இவர், ஒசாமா பின்லேடனின் உயர்மட்ட தளபதிகளில் ஒருவர் ஆவார். டிசம்பர் 2014 இல், அமெரிக்காவின் செனட் புலனாய்வுத் தேர்வுக் குழு (எஸ்.எஸ்.சி.ஐ) சி.ஐ.ஏ நுட்பங்கள் குறித்த ரகசிய 6,000 பக்க அறிக்கையின் நிர்வாக சுருக்கத்தை வெளியிட்டது. இரகசிய தளம் குறித்து குறைந்தது எட்டு தாய்லாந்து மூத்த அதிகாரிகளாவது அறிந்திருப்பதாக அறிக்கை குற்றம் சாட்டுகிறது. இந்த விமானப்படை தளம் டிசம்பர் 2002 இல் மூடப்பட்டது.  
பான் தங் மாவட்டத்தின் உதோன் தானி மாகாணத்தின் கிராமப்புறத்தில் வாய்ஸ் ஆஃப் அமெரிக்கா ஒலிபரப்பு நிலையம் அமெரிக்க ஐக்கிய நாட்டின் தேசிய நுண்ணறிவு முகமையின் கருப்பு தளம் என்று முந்தைய தகவல்கள் குற்றம் சாட்டின.
# உதோன் தானி

## மக்கள் தொகை மற்றும் புள்ளிவிவரங்கள்

மாகாணத்தில் உள்ள 1,572,786 பேர் கொண்ட மொத்த மக்களில் உடோன் தானியில் மட்டும் 399,535 மக்கள் உள்ளனர். 1900 களின் நடுப்பகுதியில், சுமார் 46,700 வியட்நாமிய போர் அகதிகள் இங்கு குடியேறினர்  உடோன் தானிக்கு. அவர்களின் சந்ததியினர் இன்னும் உதோ தானியில் வசிக்கின்றனர். இன்று, உதோன் தானி தாய்லாந்து முழுவதிலும் மிகப்பெரிய வியட்நாமிய சமூகத்தைக் கொண்டுள்ளது.
# உதோன் தானி

## வர்த்தகம்

### சுரங்க தொழில்

இத்தாலிய-தாய் வளர்ச்சி நிருவனத்தின் முழு உரிமையாளரான ஆசியா பசிபிக் ரிசோர்சஸ், உடோன் தானி பொட்டாஷ் சுரங்கங்களுக்கு சலுகையை அளித்துள்ளது. மற்றும் அவற்றை உருவாக்க திட்டமிட்டுள்ளது. பத்திரிகை தகவல்களின்படி, உதோன் தானிக்கு 25 வருடங்களுக்கு ஆண்டுக்கு இரண்டு மில்லியன் டன் சுரங்கத்திற்கு போதுமான பொட்டாஷ் உள்ளது. பொட்டாஷ் உரத்தின் முக்கிய கூறுகளில் ஒன்றாகும்.
# உதோன் தானி

## வர்த்தகம்

### சுற்றுலா மூலம் வருவாய்

சுற்றுலாவின் சில வருவாய் தொல்பொருள் தளமான பான் சியாங்கிலிருந்து (நகரத்திலிருந்து நாற்பத்தேழு கிலோமீட்டர்) செல்லும் மற்றும் / அல்லது வரும் சுற்றுலாப் பயணிகளுடன் தொடர்புடையது.
# சாகோரி மாவட்டம்

**சாகோரி** **மாவட்டம்** ( ஆங்கிலம்: Jaghori District ) என்பது ஆப்கானித்தானில் உள்ள கசுனி மாகாணத்தின் முக்கிய மாவட்டங்களில் இதுவும் ஒன்றாகும். இது கசராசத் பிராந்தியத்தின் தெற்கு விளிம்புகளில் உள்ள மலைப்பகுதிகளின் மேல் அமைந்துள்ளது.. அர்கந்தாப் பள்ளத்தாக்கில் இது 1,855 கிமீ 2 பரப்பளவை ஆக்கிரமித்துள்ளது. மக்கள் தொகை சுமார் 300,000 என்ற அளவில் மதிப்பிடப்பட்டுள்ளது. மாவட்ட தலைநகரான சங்கே-இ-மாசாவில், பல முக்கிய வணிக பரிவர்த்தனைகள் நடைபெறுகிறது. மாவட்டம் விவசாயத்தை பெரிதும் நம்பியுள்ளது, மற்றும் புலம்பெயர்ந்த தொழிலாளர்கள் முக்கிய வருமான ஆதாரங்களாக உள்ளனர். கோசோர், காத்கோல் மற்றும் அங்கூரி ஆகிய இடங்களில் பிற முக்கிய சந்தைகளும் உள்ளன.  
1830 களில் தோஸ்த் முகம்மதுகானின் காலத்தில், இப்பகுதி கசராசத்தின் தன்னாட்சி பகுதியாக செயல்பட்டது. 1949 இல் மாலஸ்தான் மாவட்டம் அதிலிருந்து பிரிக்கப்பட்டது. சாகோரி செபாவில் 600,000 க்கும் அதிகமான மக்கள் வசிக்கின்றனர், அங்கு முக்கியமாக கசாரா இன மக்கள் வசிக்கின்றனர். 2008 இல் மலிஸ்தானில் 60 சமூக மேம்பாட்டுக் குழுக்கள் செயல்பட்டதாகக் கூறப்படுகிறது.
<sup data-ve-ignore="true">&#x5B; *<span title="This claim needs references to reliable sources. (February 2019)">மேற்கோள் தேவை</span>* &#x5D;</sup>
# சாகோரி மாவட்டம்

## காலநிலை

சாகோரியின் காலநிலை பொதுவாக வறண்ட கண்ட காலநிலையைக் கொண்டுள்ளது., குளிர் மற்றும் பனி குளிர்காலம், மற்றும் வெப்பமான கோடை 25&nbsp;°C முதல் 38. C வரை வெப்பநிலை அதிகரிக்கும்.
# சாகோரி மாவட்டம்

## கல்வி

சாகோரி மாவட்டம் கடந்த ஆண்டுகளாக காபூல் பல்கலைக்கழகம் மற்றும் ஆப்கானிஸ்தானில் உள்ள பிற பல்கலைக்கழகங்களில் இடம் பெற அதிக எண்ணிக்கையிலான மாணவர்களை உருவாக்கி வருகிறது. பல ஆண்டுகளாக பிரிவு, பழங்குடி, இன மற்றும் மத மோதல்களின் போது மக்கள் கடந்து வந்தவற்றிற்கு எதிரான எதிர்வினையாக கற்றல் மற்றும் கல்விக்கான புதிய போக்கு அதிகரித்து வருகிறது. தற்போது 92 உயர்நிலைப் பள்ளிகளும், நூற்றுக்கணக்கான சிறிய ஆரம்ப மற்றும் நடுநிலைப் பள்ளிகளும் மாவட்டத்தில் உள்ளன, ஆனால் சாலைகள், மின்சாரம், நீர் அல்லது எரிவாயு போன்ற பிற உள்கட்டமைப்பின் வளர்ச்சி குறித்த அறிகுறிகள் எதுவும் இல்லை. இரவில் டீசல் என்ஜின்களைப் பயன்படுத்துவதன் மூலம் மக்கள் தாங்களாகவே மின்சாரம் தயாரிக்கிறார்கள் (பொதுவாக குளிர்காலத்தில் மாலை 6 முதல் 8 மணி வரை அல்லது கோடையில் இரவு 7 முதல் 9 மணி வரை). பலர் சூரிய சக்தியைப் பயன்படுத்துகிறார்கள், நதிக்கு அருகில் இருப்பவர்கள் மின்சாரம் தயாரிக்க விசையாழிகளைப் பயன்படுத்துகிறார்கள். 2008 ஆம் ஆண்டில் போர் நடக்கும் காலங்களில் பாதுகாப்பு காரணமாக பள்ளிகள் மூடப்பட்டதாக எந்த அறிக்கையும் இல்லை.
# சாகோரி மாவட்டம்

## பொருளாதாரம், விவசாயம் மற்றும் வளர்ச்சி

2003 ல் ஆப்கானித்தானுக்கான ஐக்கிய நாடுகளின் உணவுத் திட்டம் மற்றும் 2007 ல் கிராமப்புற மறுவாழ்வு மற்றும் மேம்பாட்டு அமைச்சகம் ஆகியவற்றின் தகவல்களின்படி, இப்பகுதியில் உள்ள முக்கிய பயிர்கள் கோதுமை, சோளம், மக்காச்சோளம், பட்டாணி, கால்நடைத் தீவனமாகப் பயன்படும் பட்டாணி இனச் செடி வகை, பீன், பாதாம், அக்ரூட் பருப்புகள், மல்பெரி, திராட்சை, புகையிலை, உருளைக்கிழங்கு, வெங்காயம், ஆப்பிள், வாதுமை மற்றும் மூலிகைகள் போன்றவை.  
தலிபான்களின் வீழ்ச்சியைத் தொடர்ந்து பல ஆண்டுகளில் இப்பகுதி குறிப்பாக வறட்சியால் பாதிக்கப்பட்டுள்ளது. காபூல்-காந்தகார் வட்டச் சாலையில் அடிக்கடி ஏற்பட்ட தாக்குதல்களால் உதவி மற்றும் வளர்ச்சியை கடுமையாக பாதித்து உள்ளூர் மோதல்களை அதிகப்படுத்தியுள்ளது.
# கால்சியம் அமோனியம் நைட்ரேட்டு

**கால்சியம் அமோனியம் நைட்ரேட்டு** *(Calcium ammonium nitrate)* என்பது பரவலாகப் பயன்படுத்தப்படும் ஒரு கனிம உரமாகும். இது நைட்ரோ-சுண்ணாம்பு என்றும் அழைக்கப்படுகிறது. 2007 ஆம் ஆண்டில் உலகளவில் பயன்படுத்தப்பட்ட அனைத்து நைட்ரசன் உரங்களிலும் 4 சதவீதம் கால்சியம் அமோனியம் நைட்ரேட்டு உரமாகும் .
# கால்சியம் அமோனியம் நைட்ரேட்டு

## தயாரிப்பு

கால்சியம் அம்மோனியம் நைட்ரேட்டு என்ற சொல் பல வேறுபட்ட ஆனால் நெருக்கமாக தொடர்புடைய வாய்ப்பாடுகளுக்கு பயன்படுத்தப்படுகிறது. தூளாக்கப்பட்ட சுண்ணாம்புக் கல்லுடன் அமோனியம் நைட்ரேட்டு சேர்மத்தை சேர்த்து வினைபுரியச் செய்து கால்சியம் அம்மோனியம் நைட்ரேட்டு சேர்மத்தின் ஒரு வகை தயாரிக்கப்படுகிறது . கால்சியம் நைட்ரேட்டு மற்றும் அமோனியம் நைட்ரேட்டு சேர்மங்களின் கலவையை தண்ணீரில் கரைத்து தயாரிக்கும் முறை மற்றொரு தயாரிப்பு முறையாகும். இம்முறை முழுமையாக நீரில் கரைதல் என்ற அடிப்படையில் உருவாகும் ஒரு முறையாகும். இம்முறையில் 5Ca(NO3)2•NH4NO3•10H2O என்ற நீரேறிய இரட்டை உப்பாக இச்சேர்மம் படிகமாகிறது:. அமோனியம் நைட்ரேட்டு சேர்மத்தை போல அல்லாமல் கால்சியம் தனிமத்தை கொண்டிருக்கும் இத்தகைய சேர்மங்கள் அமெரிக்காவின் போக்குவரத்துத் துறையினால் ஆக்சிசனேற்றிகளாக வகைப்படுத்தப்படுத்துவதில்லை these calcium containing formulations are not classified as oxidizers by the United States Department of Transportation..  
கால்சியம் அம்மோனியம் நைட்ரேட்டு சேர்மத்தின் நுகர்வு 1973/74 ஆம் ஆண்டில் 3.54 மில்லியன் டன், 1983/84 ஆம் ஆண்டில் 4.45 மில்லியன் டன், 1993/94 ஆம் ஆண்டில் 3.58 மில்லியன் டன் என்ற அளவுகளில் இருந்தது . கால்சியம் அம்மோனியம் நைட்ரேட்டின் உற்பத்திக்காக 2003 ஆம் ஆண்டு உலகத்தில் உற்பத்தி செய்யப்பட்ட அமோனியாவில் 3 சதவீதம் பயன்படுத்தப்பட்டது .
# கால்சியம் அமோனியம் நைட்ரேட்டு

## இயற்பியல் பண்புகள்

கால்சியம் அம்மோனியம் நைட்ரேட்டு ஓர் நீருறிஞ்சும் சேர்மமாகும். நீரில் இச்சேர்மம் கரையும் வினையானது வெப்பம் கொள்ளும் வினையாகும். இதன் காரணமாக இச்சேர்மத்தை சில உடனடி குளிர் பொதிகளில் பயன்படுத்த இயல்கிறது.
# கால்சியம் அமோனியம் நைட்ரேட்டு

## பயன்கள்

பெரும்பாலான கால்சியம் அம்மோனியம் நைட்ரேட்டு சேர்மம் உரமாகப் பயன்படுத்தப்படுகிறது. உரம் தரத்திற்கு பயன்படும் கால்சியம் அம்மோனியம் நைட்ரேட்டில் சுமார் எட்டு சதவீதம் கால்சியமும் 21முதல் 27 சதவீதம் நைட்ரசனும் கலந்திருக்கும். பல பொதுவான நைட்ரசன் உரங்களை விட மண்ணை அமிலமாக்குவதில் கால்சியம் அம்மோனியம் நைட்ரேட்டின் பங்கு அதிகமாக இருப்பதால் அமில மண்ணில் பயன்படுத்த இச்சேர்ம்ம் அதிகமாக விரும்பப்படுகிறது. அமோனியம் நைட்ரேட்டை பயன்படுத்துவதற்கு தடை விதிக்கப்பட்டுள்ள நாடுகளில் கால்சியம் அம்மோனியம் நைட்ரேட்டை பயன்படுத்திக் கொள்ளலாம்.  
கால்சியம் அம்மோனியம் நைட்ரேட்டை நீர் நிரப்பப்பட்ட சில கையடக்க நெகிழிப் பைகளில் குளிர் பொதியாக பயன்படுத்துகிறாகள். இந்த பொதிகள் பொதுவாக சிறிய குளிரூட்டிகளில் உணவை குளிர்ச்சியாக வைத்திருக்க அல்லது சிறிய காயங்களின் வலியைப் போக்க அல்லது போக்குவரத்தின் போது தயாரிப்புகளை குளிர்ச்சியாக வைத்திருக்க பயன்படுத்தப்படுகின்றன.  
கால்சியம் அம்மோனியம் நைட்ரேட்டு நன்றாக மேம்படுத்தப்பட்ட வெடிபொருட்களில் பயன்படுத்தப்படுகிறது. மேம்படுத்தப்பட்ட வெடிக்கும் சாதனம் என்பது வழக்கமான இராணுவ நடவடிக்கையைத் தவிர வேறு வழிகளில் உருவாக்கப்பட்டு பயன்படுத்தப்படும் ஒரு குண்டு ஆகும். இது வெடிக்கும் பொறிமுறையுடன் இணைக்கப்பட்டிருக்கும். நேரடியாகப் பயன்படுத்தப்படுவதற்கு மாறாக கால்சியம் அம்மோனியம் நைட்ரேட்டு முதலில் அமோனியம் நைட்ரேட்டாக மாற்றப்பட்டு பின்னர் பயன்படுத்தப்படுகிறது. ஆப்கானிசுதானில் அமெரிக்கப் படைகளுக்கு எதிராக பயன்படுத்தப்படும் 85 சதவீதத்திற்கும் மேற்பட்ட மேம்படுத்தப்பட்ட வெடிக்கும் சாதனங்களில் வீட்டில் உருவாக்கப்பட்ட வெடிபொருட்கள் உள்ளன. அவற்றில் 70 சதவீதம் கால்சியம் அம்மோனியம் நைட்ரேட்டிலிருந்து பெறப்பட்ட அம்மோனியம் நைட்ரேட்டு சேர்த்து தயாரிக்கப்படுகின்றன. வெடிபொருட்களை தயாரிக்க தீவிரவாதிகள் இதைப் பயன்படுத்தியதாக வெளியான தகவல்களைத் தொடர்ந்து மலாக்கண்ட் பிரிவிலும் ஆப்கானிசுதானிலும் கால்சியம் அமோனியம் நைட்ரேட்டு மற்றும் பிற உரங்கள் பயன்படுத்தப்படுவது தடை செய்யப்பட்டன. இந்த தடைகள் காரணமாக, தீப்பிடிக்க உதவும் பொருளான பொட்டாசியம் குளோரேட்டு கிளர்ச்சியாளர்களுக்கு உரத்தையும் மிஞ்சி வெடிபொருளுக்கான தேர்வாக மாறிவிட்டது.
# அய்டன் மாகாணம்

**அய்டன் மாகாணம்** (*Aydın Province*, ) என்பது தென்மேற்கு துருக்கியில் உள்ள ஒரு மாகாணமாகும், இது ஏஜியன் பிராந்தியத்தில் அமைந்துள்ளது. மாகாண தலைநகரம் அய்டன் நகரம் ஆகும். இது சுமார் 150,000 (2000) மக்கள் தொகையைக் கொண்டுள்ளது. மாகாணத்தின் பிற நகரங்களான திடிம் மற்றும் குசாதாசின் கோடைகால கடலோர உல்லாச நகரங்களாக உள்ளன.
# அய்டன் மாகாணம்

## வரலாறு

அய்டன் பண்டைய திரேசியர்களால் நிறுவப்பட்டது மேலும் ஒரு காலத்தில் டிராலெஸ் என்று அழைக்கப்பட்டது. இப்பகுதி ஒரு பூகம்ப மண்டலமாகும். அய்டன் நகரமானது எசுபார்த்தா, ஃபிரைஜியன்ஸ், அயோனியர்கள், லிடியர்கள், பெர்சியர்கள் மற்றும் பண்டைய ரோமானியர்களால் அடுத்தடுத்து மீண்டும் மீண்டும் கட்டப்பட்டது. 1186 ஆம் ஆண்டில் செல்யூக் துருக்கியர்கள் இப்பகுதியைக் கைப்பற்றினர், அதைத் தொடர்ந்து அய்டினிட்களின் அனடோலியன் பெய்லிக் ஆகியோரின் கட்டுப்பாட்டில் இந்நகரம் இருந்தது. இந்த காலகட்டத்தில் இந்த நகரத்திற்கு அய்டன் கோசெல்ஹிசர் என்று பெயரிடப்பட்டது, மேலும் 1426 இல் உதுமானியப் பேரரசுக்குள் கொண்டுவரப்பட்டது.
# அய்டன் மாகாணம்

## நிலவியல்

இந்த மாகாணத்தின் அண்டை மாகாணங்களாக வடகிழக்கில் மனிசா, வடக்கே இஸ்மிர், கிழக்கில் டெனிஸ்லி, தெற்கே முலா போன்றவை உள்ளன.  
மாகாணத்தின் மத்திய மற்றும் மேற்கு பகுதிகள் சமவெளிப் பகுதியாகும். இந்த சமவெளியானது ஏஷியன் பிராந்தியத்தின் மிகப் பெரிய ஆறான பாய்க் மெண்டெரஸ் ஆற்றுப் பாசனத்தால் வளமான பகுதியாக உள்ளது. மாகாணத்தின் வடக்கே அய்டன் மலைகள் மற்றும் தெற்கே மென்டீஸ் மலைகள் ஆகியன உள்ளன. மாகாணத்தின் மேற்கு முனையானது கொண்டு ஏஜியன் கடற்கரைப் பகுதியாகும். இது இது மெண்டெரெஸ் டெல்டா பகுதியின் முக்கிய பகுதியாக உள்ளது. ஏஜியன் பிராந்தியத்தின் காலநிலை பொதுவாக, கோடையில் மிகவும் வெப்பமாக இருக்கும். ஜெர்மென்சிக் பிராந்தியத்தில் பல வெண்ணீர் ஊற்றுகள் உள்ளன.
# அய்டன் மாகாணம்

## நிலவியல்

### மாவட்டங்கள்

அய்டன் மாகாணம் 17 மாவட்டங்களாக பிரிக்கப்பட்டுள்ளது:
# அய்டன் மாகாணம்

## நிலவியல்

### தாவரவளம்

கிராமப்புறங்களில் பெரும்பகுதி அத்தி, ஆலிவ் மற்றும் சிட்ரஸ் மரங்கள் உள்ளன குறிப்பாக அத்தி மரங்கள் மிகுதியாக உள்ளன.
# அய்டன் மாகாணம்

## பொருளாதாரம்

மாகாணத்தில் விவசாயம் மற்றும் சுற்றுலா ஆகியவை முக்கிய வருமான ஆதாரங்களாக உள்ளன.
# அய்டன் மாகாணம்

## பொருளாதாரம்

### சுற்றுலா

கடலோர நகரங்களான திதிம் மற்றும் குசாதாஸ் ஆகியவை சுற்றுலா நகரங்களாகும். குசாதாசே திலெக் தீபகற்பத்திற்கு அருகில் - பயாக் மெண்டெரெஸ் டெல்டா தேசிய பூங்கா உள்ளது, அதே சமயம் டிடிமில் அப்பல்லோ, கடற்கரைகள் மற்றும் அருகிலுள்ள மிலேடோஸின் பழங்கால இடிபாடுகள் போன்றவையும் உள்ளன. பண்டைய கரியன் நகரங்களான அலிண்டா மற்றும் அலபாண்டா உள்ளிட்ட தொல்லியல் முக்கியத்துவம் வாய்ந்த இடங்கள் இந்த மாகாணத்தில் உள்ளன.
# அய்டன் மாகாணம்

## பொருளாதாரம்

### வேளாண்மை

அய்டன் மாகாணமானது துருக்கியில் அத்திப்பழங்களை உற்பத்தி செய்யும் முன்னணி பகுதியாகும்.  மேலும் உலர்ந்த அத்திப்பழங்களை உலகளவில் ஏற்றுமதி செய்கிறது. இந்தப் பழங்களானது உலக சந்தைகளில் சமீப காலம் வரை "இசுமீர்ரி அத்தி" என்று அழைக்கப்பட்டது. இந்த அத்திப்பழத்துக்கு முன்னுரிமை கொடுத்து இசுமீரிலிருந்து பிற இனத்தை விட இது ஏற்றுமதி செய்யப்பட்டதால் இவ்வாறு அழைக்கப்பட்டது. இந்த அத்தப்பழத்தின் மொத்த வர்த்தகம் மற்றும் ஏற்றுமதிக்கு இசுமீரி மையமாக இருப்பதன் காரணமாக இசுமீரி இந்த பெயரைப் பெற்றது. ஆனால் உண்மையில் இந்த பழமானது பாரம்பரியமாக அய்டனில் பயிரிடப்பட்டது. துருக்கியில் இந்த அத்திக்கு பயன்படுத்தப்படும் சொல் "அய்டன் அத்தி" என்பதாகும். துருக்கியில் ஒரு ஆண்டில் தோராயமாக 50,000 டன் உலர்ந்த அத்திப்பழங்கள் உற்பத்தியாகிறது. கிட்டத்தட்ட இவை அனைத்தும் அய்டானில் இருந்து வந்தவையே ஆகும். அய்டன் மாகாணத்திற்குள், சிறந்த அத்திப்பழங்கள் ஜெர்மென்சிக்கில் வளர்க்கப்படுகின்றன. ஐமான் மெமெசிக், மன்சானிலா மற்றும் ஜெம்லிக் வகைகயான ஆலிவ்கள் உற்பத்தி செய்யப்படுகின்றது. அத்துடன் கஷ்கொட்டை, பருத்தி, ஆரஞ்சுவகை பழங்கள், தர்பூசணி மற்றும் பிற பழங்கள் உற்பத்தியாகின்றன.
# அய்டன் மாகாணம்

## பொருளாதாரம்

### தொழில்

அய்டனுக்குள் சில விளக்குத் தொழில்கள் உள்ளன  
அட்னான் மெண்டரெஸ் பல்கலைக்கழகம் 1990 களில் அய்டன் நகரில் கட்டப்பட்டது மற்றும் மாகாணம் முழுவதும் கிளைகளைக் கொண்டுள்ளது.
# அய்டன் மாகாணம்

## காணக்கூடிய இடங்கள்

அய்டன் நகரில் ஏராளமான பழங்கால இடிபாடுகள் மற்றும் உதுமானியப் பேரரசு கால பள்ளிவாசல்கள் உள்ளன. மாகாணமானது கிராமப்புறங்கள் மற்றும் இயற்கைக்காட்சிகள் ஏஜியன் கடற்கரையின் நீட்சி மற்றும் பல வரலாற்று தளங்களை உள்ளடக்கியது:
# அய்டன் மாகாணம்

## உள்கட்டமைப்பு

### சாலைகள்

இசுமீர் முதல் அய்டான் சாலை வழியானது 1990 களில் அமைக்கப்பட்டது மற்றும் இது நகரின் முக்கிய பாதையாகும்.
# பிசுத் மாவட்டம்

**பிசுத் மாவட்டம்** (ஆங்கிலம்:**Bihsud District** (முன்னர் **ஜலாலாபாத் மாவட்டம்** ) என்பது ஆப்கானிஸ்தானின் நங்கர்கார் மாகாணத்தின் ஒரு மாவட்டமாகும் . 40 முக்கிய கிராமங்களைக் கொண்ட இந்த மாவட்டம், காபூல் ஆற்றின் இருபுறமும் பரவியிருக்கும் ஜலாலாபாத் நகரைச் சுற்றி அமைந்துள்ளது . இந்த மாவட்டம் முன்னர் ஜலாலாபாத் நகரத்தைக் கொண்டிருந்த ஒரு பிரிவாக இருந்தது, ஆனால் 2004 ஆம் ஆண்டில் நகராட்சி அமைப்பின் கீழ் இந்த நகரம் நிர்வகிக்கப்பட்டது, மேலும் நகரத்திற்குள் இல்லாத மாவட்டத்தின் பகுதிகள் பிக்சுத் மாவட்டமாக மாறியது. ஆரஞ்சு, அரிசி மற்றும் கரும்பு போன்றவை இந்த வளமான மாவட்டத்தில் வளர்கின்றன, தலைநகரில் கரும்பு பதப்படுத்துதல், சர்க்கரை சுத்திகரிப்பு மற்றும் காகித தயாரிக்கும் தொழில்கள் உள்ளன. மாவட்டத்தின் ஆண்டு முழுவதும் மிதமான வானிலை பல சுற்றுலா பயணிகளை ஈர்க்கிறது. 2002 ஆம் ஆண்டு நிலவரப்படி, மக்கள் தொகை 120,000 என்ற அளவாகும். இதில் 55% பஷ்டூன், 40% ஆப்கானிய அரபு, 5% தாஜிக் ஆகியோர் அடங்குவர். இங்கு முதன்மை வேலைவாய்ப்பு விவசாயம் மற்றும் கால்நடை வளர்ப்பு ஆகும். செப்டம்பர் 2003 இல், ஜலாலாபாத் மாவட்டத்தில் ஒரு வானொலி நிலையம் நிலையம் நிறுவப்பட்டது.
# பிசுத் மாவட்டம்

## புள்ளி விவரம்

2002 கணக்கெடுப்பின்படி, மாவட்டத்தின் ஆப்கானிஸ்தானின் சுமார் 35% பஷ்தூன் மக்கள் அரேபியர்கள் 45% மற்றும் 20% தஜிக்குகள். 135 இந்துக்கள் மற்றும் சீக்கியர்கள் இருந்தனர். கோகியானி பழங்குடி ஜலாலாபாத்தை சுற்றியுள்ள பகுதியில் மையமாக உள்ளது. 1885 ஆம் ஆண்டின் பதிவுகள் ஆப்கானிய அரேபியர்கள் இருப்பதைக் குறிக்கின்றன (கிட்டத்தட்ட முழுக்க முழுக்க பஷ்தூ மொழி பேசும், அவர்கள் மேய்ப்பர்கள் மற்றும் விவசாயிகள் என்று வர்ணிக்கப்பட்டனர்.
# பிசுத் மாவட்டம்

## சுகாதாரம்

ஜலாலாபாத் மாவட்டத்தில் பத்துமாட்டு சக்ரா மருத்துவமனை, நங்கர்கார் மருத்துவ மருத்துவமனை, மற்றும் பொது சுகாதார பொது மருத்துவமனை என்ற மூன்று மருத்துவமனைகள் உள்ளன. இதில் பொது சுகாதார பொது மருத்துவமனை நாட்டின் மிகப்பெரிய மருத்துவமனைகளில் ஒன்றாகும். 2004 ஜூலை 24, நிலவரப்படி, ஜலாலாபாத் மாவட்ட பகுதியில் இளம்பிள்ளை வாதம் அடையாளம் காணப்பட்டு அறிக்கை தரப்பட்டுள்ளது.
# பிசுத் மாவட்டம்

## உள்கட்டமைப்பு

2009 ஆம் ஆண்டின் முற்பகுதியில், கிழக்கு மண்டல மாற்று மேம்பாட்டுத் திட்டத்தின் கீழ் நங்கர்ஹாரில் உள்ள பெஹ்சுத் பாலம் அருகே அப்துல் ஹக் பூங்கா என்று அழைக்கப்படும் ஒரு பூங்காவைக் கட்ட தொடங்கியுள்ளன. மேலும் ,உள்ளூர் அதிகாரிகள் மற்றும் சமூகங்களுடன் இணைந்து சமூகத்தின் தேவைகளுக்கு ஏற்ப இடத்தை திட்டமிடுகிறார்கள்.
# பிசுத் மாவட்டம்

## வர்த்தகம்

ஏழு ஆண்டுகளுக்கு முன்பு, காசிம் கான் என்ற நபர், நங்கர்கார் மாகாணத்தின் பெக்சுத் மாவட்டத்தில் அல்-மதீனா இனிப்புகள் மற்றும் வெதுப்பகம் என்ற ஒரு சிறிய வெதுப்பகத்தைத் தொடங்கினார்.அது இன்று, கிழக்கு ஆப்கானித்தானில் மிட்டாய் சந்தையில் கிட்டத்தட்ட 10% வணிகத்தில் உள்ளது. வாடிக்கையாளர்கள் அதன் உயர்தர மற்றும் சுவையான இனிப்புகளுக்காக வருகிறார்கள். 2007 ஆம் ஆண்டின் முற்பகுதியில், இது தொழில்நுட்ப உதவியைப் பெறத் தொடங்கியது. தற்போது மொத்த விற்பனையில் இதன் வணிகத்தில் 25% ஆக அதிகரிப்பு காணப்படுகிறது; தற்போதைய வருவாய் மாதத்திற்கு $ 30,000 அமெரிக்க டாலரையும் தாண்டியுள்ளது.
# பிசுத் மாவட்டம்

## சக்தி

நங்கர்காரில் ஏராளமான நீர் வள ஆதாரங்கள் உள்ளன, மேலும் ஜலாலாபாத் பகுதிக்கு 1957 இல் சோவியத் யூனியனால் கட்டப்பட்ட தாருந்தா அணை மூலம் மின்சாரம் வழங்கப்படுகிறது. ஐக்கிய நாடுகளின் அபிவிருத்தி திட்ட அறிக்கையின்படி, 2009 இல்ஆப்கானிஸ்தானில் ஊரக வளர்ச்சிக்கான ஆற்றல் திட்டம் மாவட்டத்தில் 10 உயிர்வாயு ஆலைகளை நிறுவுகிறது.
# பிசுத் மாவட்டம்

## வேளாண்மை

சூன் 2007 இல் பால் உற்பத்தி மற்றும் பதப்படுத்துதல் குறித்த ஒரு ஆய்வில், ஜலாலாபாத் மாவட்டம் பால் வளர்ச்சிக்கு பரிந்துரைக்கப்பட்ட பகுதியாக கண்டறியப்பட்டது. நகரத்திற்கு அருகில் ஒரு புதிய பால் ஆலை நிறுவப்பட்டு அதைச் சுற்றியுள்ள பகுதிகளில் சேகரிக்கப்படுகிறது உள்ளூர் சந்தைக்கு பயன்படுத்தவும் மற்றும் பால் பொருட்களை காபூல் அல்லது பாகிஸ்தானில் விற்பனை செய்யவும் இது பயன்படுகிறது..
# பிசுத் மாவட்டம்

## இயற்கை பேரழிவுகள்

நவம்பர் 10, 2006 அன்று கிழக்கு ஆப்கானிஸ்தானின் நங்கர்கார் மாகாணத்தில் (ஜலாலாபாத் பகுதி) பெஹ்சுத் மாவட்டத்தில் பெய்த மழையால் ஏற்பட்ட வெள்ளப்பெருக்கு. ஜலாலாபாத் நகரிலிருந்து 20 கிலோமீட்டர் தொலைவில் அமைந்துள்ள காசிம் அபாத் கிராமத்தில் (பெஹ்சுத் மாவட்டம்) 156 குடும்பங்கள் பாதிக்கப்பட்டதாக மதிப்பிடப்பட்டுள்ளது. கிராமத்தில் ஐந்து பேர் கொல்லப்பட்டனர் மற்றும் 9 பேர் காயமடைந்தனர், அதே நேரத்தில் 50 வீடுகள் ஓரளவு அல்லது முற்றிலுமாக அழிக்கப்பட்டன.
# பிசுத் மாவட்டம்

## கலை மற்றும் கலாச்சாரம்

ஜலாலாபாத் மாவட்டம் பண்டைய இந்து கலைகளின் பல்வேறு படைப்புகளுக்கு தாயகமாக உள்ளது, இருப்பினும் 1908 ஆம் ஆண்டின் இந்திய அரசிதழ்கள் பல சித்தரிப்புகள் அழிக்கப்பட்டதாக குறிப்பிடுகிறது. அராமைக் மொழியில் உள்ள கல்வெட்டுகளும் இம்மாவட்டத்தில் கண்டுபிடிக்கப்பட்டுள்ளன, இது இப்பகுதியில் யூத பழங்குடியினர் இருப்பதைக் குறிக்கிறது.
# கராச்சியின் பொருளாதாரம்

கராச்சி பாகிஸ்தானின் நிதி மற்றும் தொழில்துறை தலைநகரம் ஆகும். 2014 ஆம் ஆண்டு நிலவரப்படி இதன் மொத்த உள்நாட்டு உற்பத்தி 114 பில்லியன் டாலராக மதிப்பிடப்பட்டுள்ளது, (2025 ஆம் ஆண்டில் 5.5% வளர்ச்சி விகிதத்தில் 193 பில்லியன் டாலராக இருக்கும் என்று கணிக்கப்பட்டுள்ளது). மத்திய வருவாய் வாரியத்தின் மொத்த வருவாயில் பாதியை நகரம் கொண்டுள்ளது, அவற்றில் ஏறக்குறைய பாதி சுங்க வரி மற்றும் இறக்குமதிகள் மீதான விற்பனை வரியிலிருந்து வருகிறது. கராச்சி பெரிய அளவிலான உற்பத்தி மதிப்பில் சுமார் 30 சதவீதத்தை உற்பத்தி செய்கிறது, மொத்த உள்நாட்டு உற்பத்தியில் 20% ஆக உள்ளது., உலக வங்கி கராச்சியை பாகிஸ்தானில் மிகவும் வணிக நட்பு நகரமாக அடையாளம் கண்டுள்ளது. 2010 ஆம் ஆண்டில், உலகளாவிய மனிதவள நிறுவனமான மெர்சரின் ஆராய்ச்சி கராச்சியை உலகின் மிக மலிவான நகரமாகக் கண்டறிந்தது.
# கராச்சியின் பொருளாதாரம்

## வரி வருவாய்

ஒரு பெரிய துறைமுகம் மற்றும் நாட்டின் மிகப்பெரிய பெருநகரமாக அதன் நிலைக்கு ஏற்ப, இது பாகித்தானின் வருவாய் உற்பத்தியில் பெரும்பகுதியைக் கொண்டுள்ளது. பாக்கித்தான் மத்திய வருவாய் வாரியத்தின் 2006-2007 ஆண்டு கராச்சியில் புத்தக வரி மற்றும் சுங்க பிரிவுகள் 70.75% நேரடி வரிகளுக்கும், 33.65% கூட்டாட்சி கலால் வரிக்கும், 23.38% உள்நாட்டு விற்பனை வரிக்கும் காரணமாக இருந்தன. கராச்சியில் வரி வசூலிக்கப்படும் அலுவலகங்கள் கராச்சி, ஐதராபாத், சுக்கூர் மற்றும் குவெட்டா ஆகிய இடங்களிலும், மேலும் சிந்து மற்றும் பலுசிஸ்தான் மாகாணம் முழுவதும் உள்ளது. தேசிய வருவாயில் கராச்சியின் பங்களிப்பு சுமார் 55 சதவீதமாகும்.
# கராச்சியின் பொருளாதாரம்

## வணிக மாவட்டங்கள்

நகரின் வால் ஸ்ட்ரீட் என்றும் அழைக்கப்படும் I.I சுண்ட்ரிகர் சாலை (முன்னர் மெக்லியோட் சாலை) கராச்சியின் வரலாற்று வணிக மையமாக உள்ளது மேலும் அதன் முக்கிய முக்கிய வணிகப் பகுதியாகும். இருப்பினும், பல ஆண்டுகளாக, ஷாஹ்ரா-இ-பைசல் பாதை, எம்டி கான் சாலை, மை கோலாச்சி சாலை மற்றும் நகரத்தின் கிளிப்டன் மற்றும் பாதுகாப்பு பகுதிகள் உள்ளிட்ட நகரத்தின் பிற நகரங்களில் குறிப்பிடத்தக்க வணிக மற்றும் வர்த்தக நடவடிக்கைகள் தோன்றின.
# கராச்சியின் பொருளாதாரம்

## தகவல் தொழில்நுட்ப போக்குகள்

கராச்சி வணிக வரிசைக்கு ஐ.சி.டி ( தகவல் மற்றும் தகவல் தொடர்பு தொழில்நுட்பம் ), மின்னணு ஊடகங்கள் மற்றும் அழைப்பு மையங்களின் சமீபத்திய போக்கு குறிப்பிடத்தக்க பகுதியாக மாறியுள்ளது. தகவல் தொழில்நுட்பத் துறையில் வெளிநாட்டு முதலீடுகளைப் பெறுவதற்காக வரிகளை 80 சதவீதமாகக் குறைக்க அரசாங்கம் முயற்சிகளை மேற்கொண்டுள்ள நிலையில், வெளிநாட்டு நிறுவனங்களுக்கான அழைப்பு மையங்கள் வளர்ச்சியின் குறிப்பிடத்தக்க பகுதியாக இலக்கு வைக்கப்பட்டுள்ளன. கராச்சியில் 3000 க்கும் மேற்பட்ட மென்பொருள் நிறுவனங்கள் உள்ளன மற்றும் நாளுக்கு நாள் வளர்ந்து வருகின்றன.
# கராச்சியின் பொருளாதாரம்

## ஊடகம்

நகரம் நாட்டின் மின்னணு ஊடக தலைநகராக தன்னை உறுதியாக நிலைநிறுத்தியுள்ளது; பாக்கித்தானின் பெரும்பாலான ஊடக தொலைக்காட்சி நிறுவனங்களின் தலைமையிடமாக கராச்சி உள்ளது. அவர்கள் விளம்பரத்தில் நகரத்திற்கு பெரும் வருவாயை ஈட்டுகிறார்கள் மற்றும் வேலைகள் மற்றும் பொழுதுபோக்குகளை வழங்குகிறார்கள்.
# கராச்சியின் பொருளாதாரம்

## தொழில்

நகரத்தில் பல குடிசைத் தொழில்களும் உள்ளன. கராச்சி பாகித்தானின் மென்பொருள் அவுட்சோர்சிங் மையம் என்றும் அழைக்கப்படுகிறது. இது வேகமாக வளர்ந்து வரும் 'இலவச மண்டலத்தை' கொண்டுள்ளது, இதன் ஆண்டு வளர்ச்சி விகிதம் கிட்டத்தட்ட 6.5 சதவீதமாகும். கராச்சியில் ஒரு "எக்ஸ்போ" மையம் அமைக்கப்பட்டுள்ளது, இது "ஐடியாஸ்" பாதுகாப்பு கண்காட்சி உட்பட பல பிராந்திய மற்றும் சர்வதேச கண்காட்சிகளை நடத்துகிறது.
# கராச்சியின் பொருளாதாரம்

## வங்கித் துறை

கராச்சி பாகிஸ்தானின் வங்கி மற்றும் நிதிச் சேவைத் துறையின் மையமாகவும், பாகிஸ்தானின் மத்திய வங்கியான பாக்கித்தானிய அரசு வங்கியின் தாயகமாகவும் உள்ளது. பாக்கித்தானில் செயல்படும் கிட்டத்தட்ட அனைத்து வங்கிகளும் தங்கள் நிறுவன தலைமையகங்களை இந்நகரத்தில் கொண்டுள்ளன.
# கராச்சியின் பொருளாதாரம்

## மீன் வளம்

கராச்சி பாகிஸ்தானின் மிகப்பெரிய மீன்வள மையமாகும். கராச்சியின் பொருளாதாரத்தில் மீன்வளம் முக்கியப் பங்கு வகிக்கிறது. இது சுமார் 300,000 மீனவர்களுக்கு நேரடியாக வேலைவாய்ப்பு வழங்குகிறது. மேலும், இதன் துணை தொழில்களில் மேலும் 400,000 பேர் பணியாற்றுகின்றனர். இது ஏற்றுமதி வருவாயின் முக்கிய ஆதாரமாகும். கராச்சி மீன் துறைமுகம் மற்றும் கோரங்கி மீன் துறைமுகம் கராச்சியில் இரண்டு முக்கிய மீன் துறைமுகங்கள் அமைந்துள்ளது.
# நடுக் கற்காலம்

வேட்டைக் கருவிகள், ஜெஸ் ரீல் சமவெளி, இஸ்ரேல், காலம் கிமு 23,000-16.500]]
கள் சிற்பம், பெத்லகேம், இஸ்ரேல்]]  
அகழாய்வு ஆய்வுகளின்படி, **நடு கற்காலம்** (**Epipalaeolithic**) என்பது கற்காலத்தின் பிந்தைய கற்காலத்திற்கும், இடைக் கற்காலத்திற்கும் இடைப்பட்ட காலம் ஆகும். நடு கற்காலத்தின் தொல்லியல் களங்கள் பண்டைய அண்மை கிழக்கின் லெவண்ட் மற்றும் நடுநிலக் கடலின் தற்கால ஐரோப்பியக் கடற்கரைகள், வடக்கு மற்றும் மேற்கு ஐரோப்பியப் பகுதிகளில் கண்டெடுக்கப்பட்டுள்ளது.  
பிந்தைய கற்காலத்தின் இறுதியில் மனிதத் தொழில்கள் இடைக் கற்காலத்திய தொழில்நுட்பங்களுடன் விளங்கியதே நடு கற்காலம் என வரையறை செய்யப்பட்டுள்ளது. பண்டைய அண்மை கிழக்கின் லெவண்ட் பகுதியில் நடு கற்காலத்தின் காலம் 20,000 முதல் 10,000 ஆண்டுகளுக்கு முன்னர் என வரையறை செய்யப்பட்டுள்ளது.  
இந்நடுக் கற்காலத்தை லெவண்ட் பகுதியில் துவக்க, நடு மற்றும் பிந்தைய நடுக் கற்காலம் என மூன்றாக பிரிக்கப்பட்டுள்ளது. இந்நடுக் கற்காலத்தின் இறுதியில் லெவண்ட் பகுதியில் நத்தூபியப் பண்பாடு விளங்கியது. இந்நடுக் கற்காலத்திற்கு முன்னர் பிந்தைய கற்காலத்தின் ஐந்தாம் கட்டத்திய கேப்ரான் பண்பாடு நிலவியது.  
நடுக் கற்காலத்திய மக்கள் பொதுவாக வேட்டைச் சமூகமாகவும், நாடோடி வாழ்க்கையும் வாழ்ந்தனர். இக்கால மக்கள் கல், உலோகம் மரக்கட்டையிலான கூரான கத்திகள், ஈட்டிகள் போன்ற கருவிகள் வேட்டையாட பயன்படுத்தினர். எளிய மற்றும் தற்காலிக அமைப்புகளுடன் கூடிய குடியிருப்புகளில் மக்கள் வாழ்ந்தனர்.
# நடுக் கற்காலம்

## இதனையும் காண்க

- எய்ன் சக்ரி காதலர்
- நத்தூபியப் பண்பாடு
# சர்கோதா

**சர்கோதா** (ஆங்கிலம்: Sargodha; பஞ்சாபி மற்றும் உருது : سرگودھا ) பாக்கித்தான் நாட்டின் 12 வது பெரியநகரம்.இது சர்கோதா மாவட்டத்தின் நிர்வாகத் தலைமையிட நகரம் ஆகும். இது பாக்கிஸ்தானின் பஞ்சாப் மாகாணத்தில் அமைந்துள்ளது. சர்கோதா பிரிவின் நிர்வாக மையமாகவும், பாகிஸ்தானில் வேகமாக வளர்ந்து வரும் நகரங்களில் ஒன்றாகவும் திகழ்கின்றது. சர்கோதா ஈகிள்ஸ் நகரம் என்றும் அழைக்கப்படுகிறது.சர்கோதா நகரத்திலிருந்து 4 கிலோமீட்டர் தொலைவில் முசாப் வான்படை தளம் உள்ளது.
# சர்கோதா

## வரலாறு

சர்கோதா 1903 ஆம் ஆண்டில் ஆங்கிலேயர்களால் கால்வாய்-காலனியாக நிறுவப்பட்டது. ஆரம்பத்தில் சர்கோடா என்று உச்சரிக்கப்பட்டது. சர்கோதா 1903 ஆம் ஆண்டில் பிளேக்கினால் மோசமாகப் பாதிக்கப்பட்டது. 1904 ஆம் ஆண்டில் லேசான வெடிப்பு சம்பவத்தில் பாதிக்கப்பட்டது. ஆரம்பத்தில் இது ஒரு சிறிய நகரமாக இருந்தாலும் பிரித்தானிய ராயல் விமானப்படைக்கான விமான நிலையம் இங்கு கட்டப்பட்டது.
# சர்கோதா

## அமைவிடம்

சர்கோதா மாவட்டத்தில் லாகூருக்கு வடமேற்கே 172 கிலோமீற்றர் தொலைவில் அமைந்துள்ளது. இது லாகூரையும், இஸ்லாமாபாத்தையும் இணைக்கும் எம் -2 நெடுஞ்சாலையிலிருந்து 30 மைல் தொலைவில் அமைந்துள்ளது. சர்கோதா தென்கிழக்கு காரணமாக பைசலாபாத்தில் இருந்து சுமார் 94 கி.மீ தூரத்தில் உள்ளது. மேலும் தேரா இசுமாயில் கான் நகரிலிருந்து தென்மேற்கே 232 கி.மீ தொலைவில் அமைந்துள்ளது. சர்கோதா முக்கியமாக தட்டையான வளமான சமவெளிகளைக் கொண்டுள்ளது. இங்கு சர்கோதா-பைசலாபாத் சாலையில் கிரானா மலைகள் உள்ளன. மேற்கு மற்றும் வடக்குப் பக்கங்களில் ஜீலம் ஆறு பாய்கிறது. மேலும் செனாப் ஆறு நகரின் கிழக்குப் பகுதியில் அமைந்துள்ளது. இந்த நகரம் கடல் மட்டத்திலிருந்து 190 மீட்டர் உயரத்தில் அமைந்துள்ளது.
# சர்கோதா

## காலநிலை

நகரம் கோடைகாலத்தில் கடுமையான வெப்பத்தையும், குளிர்காலத்தில் மிதமான குளிரையும் கொண்டுள்ளது. கோடையில் அதிகபட்ச வெப்பநிலை 50&nbsp;°C (122&nbsp;°F) ஐ அடையும். அதே நேரத்தில் குளிர்காலத்தில் பதிவு செய்யப்பட்ட குறைந்தபட்ச வெப்பநிலை உறைபனி புள்ளியாக இருக்கும்.
# சர்கோதா

## சனத்தொகை

2023 பாக்கித்தான் மக்கள் தொகை கணக்கெடுப்பின்படி சர்கோதா மாநகராட்சியின் மக்கள் தொகை 7,42,000 ஆகும்.
# சர்கோதா

## நிர்வாகம்

சர்கோதா நகரம் சர்கோதா வருவாய் வட்டத்தின் தலைமையிடம் ஆகும். அக்டோபர் 2012 நிலவரப்படி, பஞ்சாப் மாகாணத்தில் பிரிவு முறை மீட்டெடுக்கப்பட்டு சர்கோதா நகரமானது சர்கோதா , குஷாப் , மியான்வாலி மற்றும் பாக்கர் ஆகிய மாவட்டங்களின் கோட்டத் தலைமையிடாமாக மாறியது. சர்கோதா நகர நிர்வாக ரீதியாக 22 ஒன்றியக் குழுக்களாகப் பிரிக்கப்பட்டுள்ளது.
# சர்கோதா

## போக்குவரத்து

### சாலை

லாகூரையும் இஸ்லாமாபாத்தையும் இணைக்கும் எம் -2 மோட்டார் பாதையில் இருந்து சுமார் 30 மைல் (48 கி.மீ) தொலைவில் சர்கோதா அமைந்துள்ளது. இது பைசலாபாத்துடன் நெடுஞ்சாலை வழியாக இணைக்கப்பட்டுள்ளது. டேவூ பேருந்து சேவை சர்கோதாவிலிருந்து நாட்டின் பிற பகுதிகளுக்கு சேவைகளை வழங்குகின்றது.
# சர்கோதா

## போக்குவரத்து

### தொடருந்து சேவை

சர்கோதா நாட்டின் பிற பகுதிகளால் தொடருந்து வழியாக இணைக்கப்பட்டுள்ளது.
# சர்கோதா

## சுற்றுலாத் தளங்கள்

கிரானா மலைகள் சர்கோதாவில் அமைந்துள்ள ஒரு சிறிய மற்றும் விரிவான பாறை மலைத் தொடர் ஆகும். இது சர்கோதா நகரத்தில் சுற்றுலாப் பயணிகளை ஈர்க்கும் இடமாகும். ஜின்னா மண்டபம் என்பது சர்கோதாவில் ஒரு வரலாற்று அடையாளமாக திகழ்கின்றது. ஜின்னா மண்டபம் 1972 ஆம் ஆண்டில் கட்டப்பட்டது. இது பாகிஸ்தானின் நிறுவனர் முஹம்மது அலி ஜின்னாவின் பெயரால் பெயரிடப்பட்டது.
# சர்கோதா

## இதனையும் காண்க

- முசாப் வான்படை தளம்
# எசுடான்லி கோ

**எசுடான்லி கோ அங்-சன்** (பிறப்பு 25 நவம்பர் 1921 – 26 மே 2020) இவர் ஒரு ஆங்காங்-மக்காவ் வணிக தொழிலதிபர், முதலீட்டாளர் மற்றும் கொடையாளர். கிராண்ட் லிஸ்போவா உட்பட மக்காவில் பத்தொன்பது சூதாட்ட விடுதிகளை வைத்திருக்கும் எஸ்.ஜே.எம் ஹோல்டிங்ஸின் நிறுவனரும், தலைவரும் ஆவார். 75 ஆண்டுகளாக மக்காவ் சூதாட்டத் துறையில் இவர் வைத்திருந்த அரசாங்கத்தால் வழங்கப்பட்ட ஏகபோகத்தை பிரதிபலிக்கும் வகையில் கோ *காட்பாதர்* மற்றும் *சூதாட்ட மன்னர்* என்று செல்லப்பெயர் பெற்றார். இவரது நான்காவது மனைவி ஏஞ்சலா இலியோங் எஸ்.ஜே.எம் கோல்டிங்சின் நிர்வாக இயக்குநராக உள்ள இவரது மகள் பான்சி கோ மற்றும் மகன் இலாரன்ஸ் கோ இவர்கள் *சிட்டி ஆஃப் ட்ரீம்ஸ்* உரிமையாளர்கள் ஆவர்.  
கோ சூன் தக் கோல்டிங்சின் நிறுவனரும், தலைவருமாவார். இதன் மூலம் பொழுதுபோக்கு, சுற்றுலா, கப்பல் போக்குவரத்து, அசையாச் சொத்து வணிகம், வங்கி மற்றும் விமான போக்குவரத்து உள்ளிட்ட பல வகையான வணிகங்களை மேகொண்டுள்ளார். இவரது வணிகங்கள் மக்காவுவின் தொழிலாளர்களில் நான்கில் ஒரு பங்கைப் பயன்படுத்துகின்றனர் என்று மதிப்பிடப்பட்டுள்ளது.  
ஆங்காங், மக்காவு தவிர, சீனா, போர்ச்சுகல், வட கொரியா ஆகிய நாடுகளிலும் இவர் முதலீடு செய்துள்ளார். வியட்நாம், பிலிப்பைன்ஸ், மொசாம்பிக், இந்தோனேசியா மற்றும் கிழக்கு திமோர் ஆகிய இடங்களில் சூதாட்ட விடுதிகளை நடத்தி வந்தார்.  
கோ ஆசியாவில் ஒரு தொழில் முனைவோராகவும் உள்ளார். மேலும் ஆங்காங் மற்றும் மக்காவுவில் உள்ள பல நிறுவனங்களில் பல முக்கிய பதவிகளை வகித்துள்ளார். ஆங்காங்கின் அசையாச் சொத்து வணிகம் மற்றும் வணிக மேம்பாடு குறித்த அவரது கருத்துகள் மற்றும் அறிக்கைகள் சந்தையில் கணிசமான அளவைக் கொண்டுள்ளன. கடந்த சில ஆண்டுகளில், மக்காவ் கேசினோவின் உரிமைக்காக அவர் தனது சொந்த சகோதரி வின்னி கோ மேல் வழக்குத் தொடர்ந்தார். ஜூலை 2009 இல் ஒரு பக்கவாதத்தால் பாதிக்கப்பட்டு, நீண்ட காலமாக மீண்டு வந்த கோ எசுடான்லி, 2010 ஆம் ஆண்டின் பிற்பகுதியில் தனது நிதி சாம்ராஜ்யத்தின் மீதான தனது பிடியை தனது பல்வேறு மனைவிகளுக்கும் குழந்தைகளுக்கும் பகிர்ந்தளிக்க நடவடிக்கைகளைத் தொடங்கினார்.
# எசுடான்லி கோ

### கல்வி

கோ ஆங்காங்கின் குயின்ஸ் கல்லூரியில் படித்தார், அங்கு அவர் டி வகுப்பில் பயின்றார். அப்போதைய ஆங்காங் வகுப்பு அமைப்பில் மிகக் குறைந்த வகுப்பு நிலை மற்றும் திருப்தியற்ற கல்வி முடிவுகளின் காரணமாக. அவர் தனது சமூக அந்தஸ்தை மேம்படுத்துவதற்கான ஒரே வழி உறுதியான படிப்பு என்பதை உணர்ந்த பிறகு, அவரது கடின உழைப்புக்கு பலன் கிடைத்தது. மேலும் அவருக்கு கொங்காங் பல்கலைக்கழகத்தில் உதவித்தொகை கிடைத்தது. டி வகுப்பிலிருந்து பல்கலைக்கழக உதவித்தொகை பெறப்பட்ட முதல் மாணவர் என்ற பெருமையைப் பெற்றார். இரண்டாம் உலகப் போர் வெடித்ததால் அவரது பல்கலைக்கழக ஆய்வுகள் குறைக்கப்பட்டன. 1942 இல், அவர் ஜப்பானியர்களிடமிருந்து தப்பி மக்காவுவில் குடியேறினார்.
# எசுடான்லி கோ

### அரசியல்

1987 ஆம் ஆண்டில், 1999 இல் மக்காவுவை சீனாவுக்குத் திரும்ப ஒப்படைக்க போர்த்துக்கல் ஒப்புக்கொண்டது. கோ இதற்கான கூட்டு ஆலோசனைக் குழுவில் பங்கேற்றார். அவர் சீன மக்கள் அரசியல் ஆலோசனை மாநாட்டின் 9 வது தேசியக் குழுவின் நிலைக்குழு உறுப்பினராக உள்ளார்.
# எசுடான்லி கோ

## தனிப்பட்ட வாழ்க்கை

பல ஆண்டுகளாக, நடனம் கோவின் விருப்பமான பொழுதுபோக்குகளில் ஒன்றாகும், தாங்கோ, சா-சா-சா மற்றும் வால்ட்ஸ் ஆகியவற்றில் சிறந்து விளங்குகிறார். அவர் அடிக்கடி தொலைக்காட்சி தொண்டு நிதி சேகரிப்பாளர்களுக்காக நடனமாடினார் மற்றும் ஆங்காங் மற்றும் மக்காவுவில் பல நடன நிகழ்ச்சிகளுக்கு நிதியுதவி செய்துள்ளார், இதில் ஆங்காங் கலை விழா மற்றும் மக்காவ் கலை விழா உட்பட நடனக் கலையை ஊக்குவித்தார். சர்வதேச புகழ்பெற்ற நடனக் குழுக்களான சீனாவின் தேசிய பாலே போன்றவற்றை ஹாங்காங் மற்றும் மக்காவில் நிகழ்ச்சிகளுக்கு அழைத்திருக்கிறார். ஹோ ஹாங்காங் பாலே, சர்வதேச நடன ஆசிரியர்கள் சங்கத்தின் புரவலர் ஆவார் .  
ஜூலை 2009 இன் பிற்பகுதியில், மூளை அறுவை சிகிச்சை செய்து கொண்டார். ஏழு மாதங்களுக்கு கோ ஆங்காங் அட்வென்டிஸ்ட் மருத்துவமனை, பின்னர், ஆங்காங் சானடோரியம் மருத்துவமனையின் கவனிப்பிலிருந்தார்.  
சீன இறையாண்மைக்கு மக்காவ் திரும்பிய 10 வது ஆண்டு நிறைவை முன்னிட்டு சீன அதிபர் கூ சிந்தாவோவைச் சந்திக்க மக்காவுக்குச் சென்றபோது. ஹோ 6 மார்ச் 2010 அன்று ஆங்காங் சானடோரியம் மற்றும் மருத்துவமனையிலிருந்து வெளியேற்றப்பட்டார், பின்னர் சக்கர நாற்காலியைப் பயன்படுத்தினார்.
# இலாய் சாவ் மாகாணம்

**இலாய் சாவ்** என்பது வியட்நாமின் வடமேற்கு பிராந்தியத்தில் உள்ள ஒரு மாகாணமாகும். எலாய் சாவ் வியட்நாமில் மிகக்குறைந்த மக்கள்தொகை கொண்ட ஒரு மாகாணமாகும், இது சீனாவுடன் எல்லையைப் பகிர்ந்து கொள்கிறது. இது ஒரு காலத்தில் "சிப் சாங் சாவ் டாய்" என்று அழைக்கப்படும் அரை சுயாதீனமான வெள்ளை தாய் கூட்டமைப்பாக இருந்தது, ஆனால் 1880 களில் பிரான்சால் பிரெஞ்சு இந்தோசீனாவில் உள்வாங்கப்பட்டது, பின்னர் 1954 இல் வியட்நாமிய சுதந்திரத்தைத் தொடர்ந்து வியட்நாமின் ஒரு பகுதியாக மாறியது. 1955 முதல் 1975 இல் இது வியட்நாம் ஜனநாயகக் குடியரசின் வடமேற்கு தன்னாட்சி பகுதியின் ஒரு பகுதியாக மாறியது. இலாய் சாவ் மாகாணம் உருவாகும்போது ஐயன் பியோன் மாகாணம் எலாய் சாவிலிருந்து 2004 ஆம் ஆண்டில் பிரிக்கப்பட்டது.
# இலாய் சாவ் மாகாணம்

## நிர்வாக பிரிவுகள்

இலாய் சாவ் எட்டு மாவட்ட அளவிலான துணைப்பிரிவுகளாக பிரிக்கப்பட்டுள்ளது. அவை மேலும் ஏழு கம்யூன்-நிலை நகரங்கள் (அல்லது டவுன்லெட்டுகள்), 96 கம்யூன்கள் மற்றும் ஐந்து பகுதிகளாக பிரிக்கப்பட்டுள்ளன.
# இலாய் சாவ் மாகாணம்

## பொருளாதாரம்

இலாய் சாவ் நீண்ட காலமாக வியட்நாமில் ஏழ்மையான மாகாணமாக இருந்து வருகிறது. மேலும் இது ஒரு தொழில்மயமாக்கப்பட்ட மாகாணமாகும். 1974 ஆம் ஆண்டில், வட வியட்நாமின் பணக்கார மாகாணமான கானோயின் தொழில்துறை உற்பத்தி எலாய் சாவை விட 47 மடங்கு அதிகமாக இருந்தது. தொழில்மயமாக்கப்பட்ட பின்னரும் ,தெற்கே ஐயன் பியோன் மாகாணமாக பிரிக்கப்பட்ட பின்னரும் கூட இந்த மாகாணம் இன்னும் பின்தங்கியிருந்தது. 2007 ஆம் ஆண்டில், கானேயின் தொழில்துறை உற்பத்தி மாகாணத்தில் 93 மடங்கு ஆகும். எவ்வாறாயினும், சமீபத்திய ஆண்டுகளில் தொழில்துறை உற்பத்தி வேகமாக வளர்ந்துள்ளது, இது 2000 மற்றும் 2007 க்கு இடையில் மூன்று மடங்காக அதிகரித்துள்ளது. தொழில்துறை தயாரிப்புகளில் மதுபானம், செங்கல், சிமென்ட் மற்றும் மின்சாரம் ஆகியவை அடங்கும். 2007 ஆம் ஆண்டில் தொழில்துறை உற்பத்தி 476.6 பில்லியன் வியட்நாமிய ஆங்ஸ் ஆகும், இது மாகாணத்தின் பொருளாதாரத்தில் 28.9% ஆகும், இது 2000 ஆம் ஆண்டில் 16.5% மட்டுமே.  
மாகாணத்தில் முக்கிய வேளாண் உற்பத்தி (2007) அரிசி (99,900t), மக்காச்சோளம் (35,000t) உள்ளன மரவள்ளி (48,900t) மற்றும் தேநீர் (16,532t) ஆகும். அரிசி மற்றும் மக்காச்சோளம் உற்பத்தி 2000 முதல் மூன்று மடங்காக அதிகரித்தது, அதே நேரத்தில் கசகசா மற்றும் தேயிலை உற்பத்தி 40% மற்றும் 120% அதிகரித்து வருகிறது. . இது அரிய பூமிகளின் விநியோகத்தை பல்வகைப்படுத்தவும், சீனாவிலிருந்து இறக்குமதி செய்வதில் தங்கியிருப்பதைக் குறைக்கவும் சப்பான் மேற்கொண்ட முயற்சிகளின் ஒரு பகுதியாகும். இதன் பொருளாதாரம் 2007 இல் 14.56%, 2006 இல் 12.3% மற்றும் 2000 மற்றும் 2005 க்கு இடையில் 50.75% வளர்ச்சியடைந்தது.
# இலாய் சாவ் மாகாணம்

## காலநிலை

- ஆண்டு சராசரி வெப்பநிலை: 23 டிகிரி செல்சியஸ்.
- ஆண்டு சராசரி மழை: 2.5 மீ.
# கால்சியம் பைகார்பனேட்டு

**கால்சியம் பைகார்பனேட்டு** *(Calcium bicarbonate)* என்பது Ca(HCO<sub>3</sub>)<sub>2</sub> என்ற மூலக்கூற்று வாய்ப்பாட்டால் விவரிக்கப்படும் ஒரு கனிம வேதியியல் சேர்மமாகும். கால்சியம் ஐதரசன் கார்பனேட்டு என்றும் இச்சேர்மம் அழைக்கப்படுகிறது, இந்தச் சொல் நன்கு அறியப்பட்ட ஒரு திண்மச் சேர்மத்தைக் குறிக்கவில்லை. மாறாக இது நீரிய கரைசலாக மட்டும் உள்ளது கால்சியம் (Ca<sup>2+</sup>), நேர்மின் அயனியும், பைகார்பனேட்டு (HCO<sub>3</sub><sup>−</sup>) அயனி மற்றும் கார்பனேட்டு ( CO2<sup>−</sup><sub>3</sub> ) எதிர்மின் அயனிகள், போன்றவைகளுடன் கரைந்த கார்பன் டை ஆக்சைடும் (CO<sub>2</sub> ) இச்சேர்மத்தின் உட்கூறுகளாக உள்ளன. இந்த கார்பன் கொண்ட வேதிச் சேர்மத்தின் ஒப்பீட்டுச் செறிவு காரக்காடித்தன்மை சுட்டெண்ணை (pH) பொறுத்து அமைகிறது. புதிய நீரில் பைகார்பனேட்டு 6.36-10.25 என்ற வரம்பில் ஆதிக்கம் செலுத்துகிறது.  
வளிமண்டலத்துடன் தொடர்பு கொள்ளும் அனைத்து நீரும் கார்பன் டை ஆக்சைடை உறிஞ்சிவிடும். மேலும் இந்த நீர் பாறைகள் மற்றும் வண்டல்களுடன் தொடர்பு கொள்ளும்போது அவை உலோக அயனிகள், பொதுவாக கால்சியம் மற்றும் மக்னீசியம் ஆகியவற்றைப் பெறுகின்றன, எனவே நீரோடைகள், ஏரிகள் மற்றும் குறிப்பாக கிணறுகளிலிருந்து வரும் பெரும்பாலான இயற்கை நீர்நிலைகள் இந்த பைகார்பனேட்டுகளின் நீர்த்த கரைசல்களாக கருதப்படுகின்றன. இந்த கடின நீர் குழாய்கள் மற்றும் கொதிகலன்களில் கார்பனேட்டு அளவை உருவாக்குகிறது மற்றும் அவை சோப்புகளுடன் வினைபுரிந்து விரும்பத்தகாத கறையை உருவாகின்றன.  
அதன் கரைசலை உலர் நிலைக்கு ஆவியாக்குவதன் மூலம் திண்ம கால்சியம் பைகார்பனேட் போன்ற சேர்மங்களைத் தயாரிப்பதற்கான முயற்சிகள் திண்ம கால்சியம் கார்பனேட்டுக்கு பதிலாக மாறாமல் விளைகின்றன  
Ca(HCO3)2(நீரிய) → CO2(வாயு) + H2O(நீர்மம்) + CaCO3(திண்மம்)  
இலித்தியம் மற்றும் அமோனியம் அயனிகளைத் தவிர மிகக் குறைந்த அளவில் கார உலோகங்களின் திண்ம பைகார்பனேட்டுகள் அறியப்படுகின்றன.  
மேலே கூறப்பட்டுள்ள வினை, குகைகளில் தொங்கும் சுண்ணக்கல் விழுதுகள், சுண்ணக்கல் புற்றுப்பாறைகள், சுண்ணாம்புத் தூண்கள், குகைக் கனிமபடிவுகள் போன்றவை உருவாக்கத்திற்கு மிகவும் முக்கியமானதாகும். மண்ணிலிருக்கும் உயிரினங்களிலிருந்து பெறப்பட்ட கூடுதல் கார்பன் டை ஆக்சைடு உட்பட கார்பன் டை ஆக்சைடு கொண்ட நீர் சுண்ணாம்பு அல்லது பிற கால்சியம் கார்பனேட் கொண்ட தாதுக்கள் வழியாக செல்லும்போது, இது கால்சியம் கார்பனேட்டின் ஒரு பகுதியைக் கரைக்கிறது, எனவே பைகார்பனேட்டு மிகுதியாக அதிகரிக்கிறது. நிலத்தடி நீர் குகைக்குள் நுழையும் போது, அதிகப்படியான கார்பன் டை ஆக்சைடு பைகார்பனேட்டின் கரைசலில் இருந்து வெளியிடப்படுகிறது, இதனால் மிகக் குறைவான கரையக்கூடிய கால்சியம் கார்பனேட்டு படிவு உருவாகிறது.  
இவ்வினையின் தலைகீழ் செயல்பாட்டில், மழைநீரில் (H<sub>2</sub>O) கரைந்த கார்பன் டை ஆக்சைடு (CO<sub>2</sub>) சுண்ணாம்பு, கால்சியம் கார்பனேட்டு (CaCO 3 ) போன்றவற்றுடன் வினைபுரிந்து கரையக்கூடிய கால்சியம் பைகார்பனேட்டு சேர்மம் (Ca (HCO<sub>3</sub>) <sub>2</sub>) உருவாகிறது. இந்த கரையக்கூடிய சேர்மம் பின்னர் மழைநீரினால் கழுவப்படுகிறது. இந்த வகையான சூழல் மாற்ற வினை கார்பனேற்றம் என்று அழைக்கப்படுகிறது.  
மருத்துவத்தில்,இரத்தப் பொட்டாசியக் குறைவு சிகிச்சைக்காக கால்சியம் பைகார்பனேட்டு சில நேரங்களில் நரம்பூடாக செலுத்தப்பட்டு உடனடியாக இருதய அழுத்த விளைவுகளைச் சரி செய்ய நிர்வகிக்கப்படுகிறது. உடலின் கால்சியம் செறிவையும் அதே சமயத்தில் அமில அளவைத் திருத்தவும் இது பயன்படுகிறது. .
# போப்ஜிகா பள்ளத்தாக்கு, பூடான்

**போப்ஜிகா பள்ளத்தாக்கு** (ஆங்கிலம்: Phobjikha Valley) ஒரு பரந்த யு-வடிவ பனிப்பாறை பள்ளத்தாக்கு ஆகும், இது கேங்டெங் என்றும் அழைக்கப்படுகிறது. இது மத்திய பூட்டானில் உள்ள நைங்மா பிரிவின் கேங்டெங் மடாலயத்தின் பெயரால் ஈர்க்கப்பட்டு அதன் பெயர் வைக்கப்பட்டது. திபெத்திய பீடபூமியிலிருந்து பூட்டானின் குளிர்காலத்தில் அழகிய கருப்பு-கழுத்து நாரைகள் இப்பள்ளத்தாக்குக்கு வருகை தருகிறது. அக்டோபர் கடைசி வாரத்தில் போப்ஜிகா பள்ளத்தாக்குக்கு வந்ததும், கறுப்பு-கழுத்து நாரைகள் கேங்டெங் மடாலயத்தை மூன்று முறை வட்டமிடுகின்றன, மேலும் திபெத்துக்குத் திரும்பும் போதும் இந்த செயல்முறையையே மீண்டும் செய்கின்றன.  
பூட்டானில் நன்கு அறியப்பட்ட சதுப்பு நிலத்துடன் கூடிய இந்த பரந்த பள்ளத்தாக்கு, அதன் அழகிய காட்சி மற்றும் கலாச்சார தனித்துவத்திற்காக பிரபலமானது. இந்த பள்ளத்தாக்கு விலங்கியல் பல்லுயிர் பெருக்கத்தால் நிறைந்துள்ளது. மேலும் இங்கு கறுப்பு-கழுத்து நாரைகள் தவிர, உலகளவில் அழிவிற்கு ஆளாகும் 13 இனங்களும் உள்ளன. பள்ளத்தாக்கின் எல்லைக்குள், சுமார் பாதுகாக்கப்பட்ட பகுதி என்று அறிவிக்கப்பட்டுள்ளது, இந்த இயற்கையின் பாதுகாப்பிற்காக "ராயல் சொசைட்டி ஃபார் தி ப்ரொடெக்ஷன் ஆஃப் நேச்சர்" (ஆர்.எஸ்.பி.என்) என்ற அமைப்பு, விவசாய அமைச்சக்கத்திடமிருந்து குத்தகை அடிப்படையில் அனுமதி பெற்று நிர்வகிக்கிறது.  
பூட்டானின் வண்ணமயமான "முகமூடி நடன விழா" மற்றும் குளிர்கால மாதங்களில் கருப்பு-கழுத்து நாரைகளை வரவேற்கும் "நாரைத் திருவிழா" ஆகிய இரண்டும் ஒவ்வொரு ஆண்டும் போப்ஜிகா பள்ளத்தாக்கின், கேங்டெங் மடாலயத்தின் வளாகத்தில் நடைபெறுகின்றன. மேலும் இது ஒரு பிரபலமான மூன்று நாள் மலையேற்ற நடைபாதை வழியையும் கொண்டுள்ளது.
# போப்ஜிகா பள்ளத்தாக்கு, பூடான்

## காலநிலை

இந்தப் பள்ளத்தாக்கு மலைத்தொடர்களால் சூழப்பட்டுள்ளதால் அதிக பனிப்பொழிவை கொண்டுள்ளது. குளிர்காலங்களில் பள்ளத்தாக்கு பனியால் மூடப்பட்டிருக்கும். இந்தப் பள்ளத்தாக்கில் சனவரி மற்றும் பிப்ரவரி மாதங்களில் மிதமான தட்பவெப்பநிலை நீடிக்கும். திசம்பரில் பதிவு செய்யப்பட்ட சராசரி குறைந்தபட்ச வெப்பநிலை ஆகஸ்டில் பதிவு செய்யப்பட்ட சராசரி அதிகபட்ச வெப்பநிலை மழைப்பொழிவு வரை மாறுபடும்.
# போப்ஜிகா பள்ளத்தாக்கு, பூடான்

## புள்ளி விவரங்கள்

போப்ஜிகா பள்ளத்தாக்கு மத்திய பூட்டானில் உள்ள வாங்டூ போட்ராங் மாவட்டத்தில் அமைந்துள்ளது. இந்த பள்ளத்தாக்கில் சுமார் 4,716 பேர்
# போப்ஜிகா பள்ளத்தாக்கு, பூடான்

## புள்ளி விவரங்கள்

### தாவரம்

போப்ஜிகா பள்ளத்தாக்கு ஒரு சதுப்பு நிலப்பகுதியாகும். மேலும் இங்கு கால்நடைகள் மற்றும் குதிரைகளின் மேய்ச்சல் நிலங்கள் உள்ளன. ஒரு சிறப்பு வகையான சிறிய அளவிலான மூங்கில் இங்கு வளர்கிறது. மேலும் இந்தப் பள்ளத்தாக்கு குளிகாலத்தில் கருங்கழுத்து நாரைகள் வளரவும் உணவளிக்கவும் இடமளிக்கிறாது. உருளைக்கிழங்கு பள்ளத்தாக்கில் வளர்க்கப்படும் முக்கிய பணப் பயிராகும். கோசுக்கிழங்கும் இங்கு வளர்க்கப்படுகின்றன. நீல பைன், பிர்ச், மேப்பிள் மற்றும் பல வகையான மலர்களைக் கொண்ட பசுமை மாறாச் செடி வகைகளும் இங்குக் காணப்படுகின்றன. இருப்பினும், நாரைகள் இங்கு அதிக மதிப்பு வாய்ந்ததால், இங்கு உருளைக்கிழங்கை வளர்க்க முடியாதவர்களுக்கு இழப்பீடு வழங்கப்பட வேண்டும் என்றும் கோரிக்கை எழுப்பப்படுகிறது. போப்ஜிகா பள்ளத்தாக்கிலுள்ள நாரைகளில் சுற்றுலாவின் தாக்கத்தையும் ஆய்வு செய்ய வேண்டும் என்றும் தெரிவிக்கப்பட்டுள்ளது.
# போப்ஜிகா பள்ளத்தாக்கு, பூடான்

## புள்ளி விவரங்கள்

### விலங்குகள்

இதைச் சுற்றியுள்ள பள்ளத்தாக்கு மற்றும் மலைகள் வனவிலங்குகளால் நிறைந்தவை. கேளையாடு ( குரைக்கும் மான் ), காட்டுப்பன்றிகள், கடமான், இமயமலை கருப்புக் கரடி, இமயமலை ஆடுகள், சிறுத்தைகள் மற்றும் நரிகள் ஆகியவை பதிவு செய்யப்பட்ட விலங்கினங்கள் ஆகும்.
# இப்திகார் கைசர்

**இப்திகார் கைசர்** (Iftikhar Qaisar ; பிறப்பு 2 மே) ஒரு பிரித்தானிய பாகிஸ்தான் பத்திரிகையாளர், கவிஞர், ஒளிபரப்பாளர், பயண எழுத்தாளர் மற்றும் திரைப்படத் தயாரிப்பாளர் ஆவார். தனது சக எழுத்தாளர்களிடையே ஒரு அச்சமற்ற, மற்றும் முழுமையான தொழில்முறை நிபுணராக இவர் அறியப்படுகிறார்.  
கோடைகால விடுமுறை நாட்களில் தனது ஹார்லி டேவிட்சன் இரு சக்கர வாகணத்தில் ஆயிரக்கணக்கான மைல்களுக்கு பயணம் செய்வதினை பழக்கமாகக் கொண்டதனால் அவர் ஒரு சாகச பயணி என்று அறியப்படுகிறார். லண்டனை தலைமையிடமாகக் கொண்ட அதிக அளவில் விற்பனை ஆன உருது செய்தித்தாள்களான டெய்லி ஜாங் மற்றும் தி நியூஸ் இன்டர்நேஷனல் ஆகியவற்றில் இவர் ஆசிரியராகப் பணியாற்றினார். செய்தித்தாள்களில் தனது நிலைப்பாடுகளுக்கு இணங்க, அவர் இங்கிலாந்து மற்றும் ஐரோப்பாவிற்கான ஜியோ நியூஸின் பணியகத் தலைவராக இருந்தார்.
# இப்திகார் கைசர்

## ஆரம்ப கால வாழ்க்கை

### குடும்பம்

பாகிஸ்தானின் சாஹிவால் மாவட்டத்தில் உள்ள சூஃபி கவிஞர் பாபா ஃபரித்தின் பிறந்த நகரமான பாக்பட்டனில் இப்திகார் கைசர் பிறந்தார். அது அவரது தாயின் பூர்வீக நகரமாகவும் இருந்தது. பக்பட்டனில் பிறந்தவர் என்றாலும் இவர் மற்றொரு சுஃபி கவிஞர் (கவாஜா அம்ஜயர் கிருஸ்டி) சிஸ்தியன் மண்ட்டியில் வளர்ந்தார். கவிஞர்கள், எழுத்தாளர்கள் மற்றும் பாடகர்களை உருவாக்கும் மாவட்டமாக ஜலந்தர் அறியப்பட்டது. இப்திகார் கைசர் பிறப்பதற்கு பதினொரு ஆண்டுகளுக்கு முன்புதான் பாகிஸ்தான் உருவாக்கப்பட்டது, எனவே இவரின் வீட்டிற்கு குடிபெயர்ந்து வந்த நோயாளிகள் அடிக்கடி வந்ததாக இவர் கூறியுள்ளார். அவர்கள் பாகிஸ்தானுக்கு செல்ல இரு தரப்பு அதிகாரிகளாலும் ஏமாற்றப்பட்டதாக அவர்கள் கூறினர். இந்தியாவில் தான் வாழ்ந்த மகிழ்ச்சியான நாட்களை இவர் நினைவு கூர்கிறார். மேலும் தனது இந்து மற்றும் சீக்கிய நண்பர்களையும் இவர் நினைவு கூர்ந்தார். இந்தியாவில் உள்ள பல கலாச்சாரம் மற்றும் பல மத இந்திய சமுதாயத்தை அவர்கள் பாராட்டியதாகவும், புலம்பெயர்ந்தோர் பாக்கிஸ்தானுக்கு செல்வது தற்காலிகமானது என்றும், இனவெறித் தாக்குதல்கள் நிறுத்தப்பட்டவுடன் தாங்கள் திரும்பிச் செல்ல அனுமதிக்கப்படுவார்கள் என்றும் அதிகாரிகளால் கூறப்பட்டதாகக் கூறினார். அவர்களில் பலர் தங்கள் உடைமைகளில் பெரும்பகுதியை இந்தியாவில் விட்டுச் சென்றார்கள், அவர்கள் ஒரு நாள் திரும்பி வருவார்கள் என்று நினைத்ததாகக் கூறியதாக இவர் கூறினார். இந்திய முஸ்லீம் புலம்பெயர்ந்தோர் அனைவரும் இந்தியாவில் இதுவரை ஆட்சி செய்தவர்களில் மிகச் சிறப்பாக ஆட்சி செய்தது பிரித்தானிய ஆட்சி என்பதாக அவர்கள் தெரிவித்தார்கள்.
# இப்திகார் கைசர்

## ஆரம்ப கால வாழ்க்கை

### கல்வி மற்றும் கவிதை

அவர் ஒரு குழந்தையாக இருந்தபோது பாகிஸ்தான் கல்வி முறையை வெறுத்தாகக் கூறியுள்ளார். எனவே தனது பெரும்பாலான நேரத்தை பள்ளியை விட தனது ஊரில் உள்ள ஒரே உள்ளூர் நூலகத்தில் கழித்தார். இங்குதான் அவர் உருது இலக்கியம், அரசியல் மற்றும் கவிதை ஆகியவற்றால் ஈர்க்கப்பட்டார். அவர் தனது கவிதைகளை பள்ளியில் படிக்கும் காலம் முதலே எழுதத் தொடங்கினார், மேலும் அவர் ஒரு கவிஞராகவும் எழுத்தாளராகவும் இருந்த அவரது ஆசிரியர் அப்துல் ஹமீத் ஷாகேப் என்பவரால் ஊக்கப்படுத்தப்பட்டார். சிறு வயதிலிருந்தே அவரது கவிதைகள் 'டெய்லி இம்ரோஸ்' போன்ற செய்தித்தாள்களின் குழந்தைகள் பிரிவில் வெளியிடப்பட்டன. அவர் தனது கல்லூரியில் வெளியான பத்திரிகையின் ஆசிரியராக இருந்தார். மேலும் அவரது கல்லூரியின் (அரசு பட்டப்படிப்பு கல்லூரி சிஷ்டியன் மண்டி) இலக்கிய சங்கத்தின் பொதுச் செயலாளராகவும் தேர்ந்தெடுக்கப்பட்டார். அவர் தனது கல்லூரியின் கவிதை பிரதிநிதியாக நியமிக்கப்பட்டார் மற்றும் நாடு முழுவதும் நடைபெற்ற மாணவர்களுக்கான கவிதைப் போட்டிகளில் பலவற்றில் வெற்றி பெற்றார்.
# யாசுச்வு

**யசுச்சு* (Yasuj)(; **யசஜ்**, **யசூஜ்** , **யெஸ்ஜ்*' என்றும் ரோமானிய ஒலியால் அழைக்கப் படுகிறது; Lurish : *Jasuc* அல்லது *Jasyç* ) *ஈரானின் கோகிலுயே* மற்றும் போயர்-அஹ்மத் மாகாணத்தின் தலைநகரம் ஆகும். 2006 மக்கள் தொகை கணக்கெடுப்பின்படி, அதன் மக்கள் தொகை 20,297 குடும்பங்கள், மொத்தம் 96,786 நபர்களைப் பெற்று இருந்தது.
தென்மேற்கு ஈரானில் காணப்படும், ஜாக்ரோஸ் மலைகளில் அமைந்து உள்ள ஒரு தொழில்துறை நகரம், யாசுச்வு நகரம் ஆகும். *யாசுச்வு* என்ற சொல்லானது, இந்த முழுவட்டாரத்தையும் குறிக்கப் பயன்படுத்தப்படுகிறது. *யாசுச்வு* நகரில், சர்க்கரைப் பதப்படுத்தும் தொழிற்சாலையையும், நிலக்கரியை எரித்து, மின்சாரம் உற்பத்தி செய்யப்படும், அனல் மின் நிலையத்தையும் பெற்று, இருபெரும் அடிப்படைத் தேவைகளை, இந்நகருக்கு நிறைவு செய்கிறது.*யாசுச்வு* மக்கள் லூரி மொழியைப் பேசுகிறார்கள்.
# யாசுச்வு

## வரலாறு

யசுஜின் நகரப் பகுதியில், வெண்கல யுகத்தின் ஆரம்பத்திலிருந்தே குடியேறங்கள் இருந்ததாகக் கண்டுபிடிப்புகளின் வழி தெரிய வருகிறது. தியாகிகள் மலைகள் (கிமு 3 மில்லினியம் முதல்), அச்சேமேனிய காலத்திலிருந்து கோஸ்ரவி மலை, ஜெர்டின் பண்டைய தளம், படவே பாலம் மற்றும் பே-இ சோல் கல்லறை ஆகிய பகுதிகளில், இதற்குரிய தடயங்கள் உள்ளன. *யாசுச்வு* இடத்தினை, மாசிடோனியா மூன்றாம் அலெக்சாண்டர் மற்றும் அவரது மாஸிடோனியன் படைகள் தாக்கினார்கள். அதனால், *பர்ஸியன் கேட்ஸ்* வழியை, பர்ஸியன் மையப்பகுதியில் (331 கி.மு.) கண்டறிந்தனர்.  
2002 இல் திறக்கப்பட்ட, யசுச்வு அருங்காட்சியகம், சுற்றியுள்ள தொல்பொருள் இடங்களிலிருந்து, மீட்கப்பட்ட நாணயங்கள், சிலைகள், மட்பாண்டங்கள், வெண்கலப் பாத்திரங்களைக் காட்சிப்படுத்தியுள்ளது. யசுச்வு கடந்த நூற்றாண்டில், தல்-இ கோஸ்ரோ (கோஸ்ரோ மலை) என்று அழைக்கப்பட்டது.
# யாசுச்வு

## காலநிலை

மேற்கு ஈரானின் தொடர்ச்சியாக செல்வாக்கு செலுத்தும் மத்திய தரைக்கடல் காலநிலையையும் [[கோப்பென் காலநிலை வகைப்பாடு|கோப்பன் காலநிலையையும்] (*சிசா* ) யசுஜ் கொண்டுள்ளது, ஆனால் பாரசீக வளைகுடாவிலிருந்து, மழை பெய்யும் காற்றின் நேரடி வரிசையில் அமைந்திருப்பதால், எல்பர்ஸ் மலைகளுக்கு தெற்கே ஈரப்பதமான, இந்த ஈரானிய நகரம் ஆண்டு முழுதும் மழையைப் பெறுகிறது. ஒப்பிட்டு அளவில், இஸ்பஹான் போல ஒன்பது மடங்கும், கெர்மன்சா போன்று இரு மடங்கும் பொழிகிறது. கனமான மழைப்பொழிவு மிக உயர்ந்த ஜாக்ரோஸ் சிகரங்களில் பொழியும். ஒருபுறம் சிறிய பனிப்பாறைகள் இருக்கின்றன. இதற்கு மாறாக கிழக்கில், குக்ருத் மலைகளில் வறட்சி காரணமாக ஒரே உயரத்தில் இருந்தாலும் பனிப்பாறைகள் இல்லை. நீண்ட வறண்ட காலத்தில் சராசரியாக (4 மில்லிமீட்டர்). ஒவ்வொரு வருடமும், சூன் மற்றும் செப்டம்பர் மாதங்களுக்கு இடையில் மழை பெய்யும். இது பல மத்திய தரைக்கடல் காலநிலைகளைப் போலல்லாமல், ஈரமான பருவம் அக்டோபர் வரை நீடிக்கும்.
# யாசுச்வு

## பொருளாதாரம்

யசுஜின் பொருளாதாரம், கூடைகள், தரை / விரிப்புகள், மொசைக் ஓடுகள், செங்கல், கால்நடை தீவனம் போன்ற உள்ளூர் தொழில்களை அடிப்படையாகக் கொண்டது ஆகும். இங்கு 2014 க்குள் 2.2 பில்லியன் டாலர் செலவில் ஒரு புதிய சுத்திகரிப்பு நிலையம் தனியார் துறையால் கட்டப்பட்டது. இது பெட்ரோல், பெட்ரோல், மண்ணெண்ணெய், உலை எண்ணெய், திரவ வாயு, நிலக்கீல் மற்றும் கந்தகத்தை உற்பத்தி செய்யும் திறனைக் கொண்டது ஆகும்.
# யாசுச்வு

## கல்வி

- யசுஜ் மருத்துவ அறிவியல் பல்கலைக்கழகம்
- யசுஜ் கெமிக்கல் இன்ஜினியரிங் பள்ளி
# அத்தாசு துரானி

**அத்தாசு துரானி** ( Attash Durrani ; 22 ஜனவரி 1952 - 30 நவம்பர் 2018) ஒரு பாகிஸ்தான் மொழியியலாளர், ஆராய்ச்சியாளர், விமர்சகர் மற்றும் எழுத்தாளர், கல்வியாளர் மற்றும் ரத்தினவியலாளர் ஆவார். அவர் 275 க்கும் மேற்பட்ட நூல்கள் மற்றும் செயலிகளை பற்றி எழுதினார். இவர் உருது மற்றும் ஆங்கில மொழிகளில் சுமார் 500 கட்டுரைகளை எழுதியுள்ளார். இவர் அனைத்தும் மொழி, கல்வி மற்றும் கணினி அறிவியல் அல்லது தகவல் தொழில்நுட்பத் துறைகளில் தாக்கத்தை ஏற்படுத்தின. மேலும் உருது மொழி மற்றும் இலக்கியப் பணிகளுக்காக இவரின் சேவையினைப் பாராட்டி தம்கா-இ-இம்தியாஸ் மற்றும் சீதாரா-இ-இம்தியாஸ் ஆகிய விருதுகளைப் பெற்றார். அவர் 30 நவம்பர் 2018 அன்று காலமானார்.
# அத்தாசு துரானி

## ஆரம்ப கால வாழ்க்கை

துரானி 1991 ல் லாகூரின் பஞ்சாப் பல்கலைக்கழக ஓரியண்டல் கல்லூரியில் உருது சொற்பிறப்பியலில் பி.எச்.டி பட்டம் பெற்றார். இவர் உருது பாடநூல்களை வடிவமைப்பதில் வல்லுநராகத் திகழ்ந்துள்ளார்.  
அவர் பஞ்சாப் பல்கலைக்கழகம், கல்வி மற்றும் ஆராய்ச்சி நிறுவனம், லாகூரில் புள்ளிவிவரங்கள் பற்றிய படிப்பு, பத்திரிகை, திட்ட மேலாண்மை,மற்றும் பாடத்திட்டம் மற்றும் உரை புத்தக மேம்பாட்டு படிப்புகளில் சான்றிதழ்களைப் பெற்றார். பாகிஸ்தான் திட்டமிடல் மற்றும் மேலாண்மை நிறுவனம் (பிபிஎம்ஐ), இஸ்லாமாபாத், பிராட்போர்டு பல்கலைக்கழகம் (யுனைடெட் கிங்டம்); காம்சேட்ஸ் தகவல் தொழில்நுட்ப நிறுவனம், இஸ்லாமாபாத், பாகிஸ்தான்; திட்ட மேலாண்மை நிறுவனம் (பிஎம்ஐ) (யுஎஸ்); தேசிய அறிவியல் மற்றும் தொழில்நுட்ப பல்கலைக்கழகம் (NUST), இஸ்லாமாபாத், பாகிஸ்தான்; மற்றும் சர்வதேச கல்வி பணியகம் (IBE), யுனெஸ்கோ, ஜெனீவா. உருது, பஞ்சாபி, இக்பாலியட், மொழியியல் போன்ற பிரிவுகள் மற்றும் கல்லூரிகளில் இவர் பயின்றுள்ளார்.மொழிபெயர்ப்பு போன்ற பணிகளையும் செய்துள்ளார். கல்வி, தகவல், மற்றும் கணினி அறிவியல் திட்டங்கள் / ஆய்வறிக்கைகள் குறித்து பல மாணவர்கள் எம்.பில், எம்.எஸ்., பி.எச்.டி ஆய்வுகள் சமர்ப்பிப்பதற்கு உதவினார்.